અમદાવાદ: અમદાવાદ મ્યુનિસિપલ ટ્રાન્સપોર્ટ સર્વિસ એટલે એએમટીએસની દરરોજની એક કરોડ રૂપિયાની ખોટ છે. આ શહેરી બસસેવા પૂર્ણપણે કોર્પોરેશનના નાણાકીય ટેકાથી ચાલે છે. જો કોર્પોરેશન એએમટીએસને આર્થિક મદદ આપવાનું બંધ કરે તો બીજા જ દિવસે એએમટીએસ જમાલપુર મુખ્યાલયને તાળાં લાગી જાય. આવા વિષમ સંજોગોમાં પણ સત્તાધીશો બસના સંચાલનમાં સેટિંગ ડોટ કોમ કરી લેતા હોઇ એએમટીએસ સંસ્થાનું ભાવિ વધુ ધૂંધળું બન્યું છે.